KATALOG ZNANJA

# 1. IME PREDMETA

**KOZMETOLOGIJA**

# 2. SPLOŠNI CILJI PREDMETA

**Splošni cilji predmeta so:**

* povezati kozmetologijo s sorodnimi naravoslovnimi in družboslovnimi vedami;
* seznaniti se s proizvodno prakso pri izdelavi kozmetičnih izdelkov ter z napravami in osnovnimi tehnološkimi postopki;
* upoštevati pravila, predpise o varnosti in zdravju pri delu ter varovanju okolja;
* uporabljati strokovno literaturo.

Specifično strokovno usmerjeni cilji so:

* sposobnost razumevanja kozmetologije kot interdisciplinarne znanosti;
* usposobljenost za varno ravnanje s kozmetičnimi izdelki in poznavanje osnovnih sestavin le-teh;
* usposobljenost za varno laboratorijsko delo;
* sposobnost ugotavljanja stabilnosti kozmetičnih izdelkov in poznavanje postopkov kontrole kozmetičnih izdelkov in zakonodaje s področja kozmetičnih izdelkov;
* usposobljenost za uporabo ustreznih tehnoloških oblik kozmetičnih izdelkov.

# 3. PREDMETNO SPECIFIČNE KOMPETENCE

Pri predmetu si študenti poleg generičnih pridobijo naslednje kompetence:

1. poznavanje osnovnih tehnoloških postopkov izdelave kozmetičnih izdelkov, pripomočkov in naprav za izvajanje tehnoloških postopkov;
2. poznavanje snovi, ki vstopajo v kozmetične izdelke, in njihovo delovanje na kožo;
3. poznavanje tehnoloških oblik in nosilnih sistemov;
4. poznavanje ovojnine in pomena varstva okolja;
5. poznavanje tehnoloških oblik in sestavin glede na namen uporabe kozmetičnega izdelka ter poznavanje predpisov za kozmetične izdelke.

# 4. OPERATIVNI CILJI

|  |  |
| --- | --- |
| INFORMATIVNI CILJI | FORMATIVNI CILJI |
| 1. **Poznavanje osnovnih tehnoloških postopkov izdelave kozmetičnih izdelkov, pripomočkov in naprav za izvajanje tehnoloških postopkov:** | |
| * pozna osnovne tehnološke postopke izdelave kozmetičnih izdelkov; * našteje in opiše pripomočke in naprave za izvajanje tehnoloških postopkov; * seznani se z dobro proizvodno prakso. | * izbere ustrezne tehnološke postopke, pripomočke in naprave za izdelavo kozmetičnega izdelka; * upošteva načela dobre proizvodne prakse. |
| 1. **Poznavanje snovi, ki vstopajo v kozmetične izdelke, in njihovo delovanje na kožo:** | |
| * pozna in opiše snovi, ki vstopajo v kozmetične izdelke; * spozna in loči osnovne surovine; * spozna PAS; * spozna in loči specialne dodatke; * spozna in loči kozmetično učinkovite snovi in pomožne snovi; * razloži prehajanje snovi v kožo, znake na koži, ki se pojavijo zaradi negativnih vplivov kozmetičnih izdelkov, ter povzročitelje le-teh. | * loči snovi, ki vstopajo v kozmetične izdelke glede na njihov izvor in vlogo v kozmetičnih izdelkih; * pozna osnovne surovine in njihove lastnosti; * ugotovi vlogo PAS v kozmetičnem izdelku; * razlikuje med kozmetično učinkovitimi spojinami, pomožnimi snovmi in specialnimi dodatki; * ugotovi delovanje kozmetičnega izdelka glede na prisotne kozmetično učinkovite snovi ter to poveže z marketinško obljubo; * prepozna znake na koži, ki se pojavijo zaradi negativnih vplivov kozmetičnih izdelkov, ter povzročitelje le-teh. |
| 1. **Poznavanje tehnoloških oblik, njihove stabilnosti in nosilnih sistemov:** | |
| * razloži tehnološke oblike in postopek izdelave le-teh; * razloži fizikalno, kemijsko in mikrobiološko stabilnost posameznih tehnoloških oblik; * razloži nosilne sisteme, njihove lastnosti in stabilnost; * opredeli značilnosti kozmetičnih izdelkov z vidika tehnoloških oblik in delovanja. | * razlikuje med plinastimi, poltrdnimi in trdnimi oblikami kozmetičnih izdelkov; * predstavi ukrepe za doseganje in ohranjanje kakovosti kozmetičnih izdelkov; * pojasni vlogo nosilnih sistemov; * povezuje tehnološke oblike z značilnostmi in delovanjem kozmetičnih izdelkov. |
| 1. **Poznavanje ovojnine in pomena varstva okolja:** | |
| * loči primarno in sekundarno ovojnino; * razloži pomen oznak na ovojnini in jih upošteva pri uporabi in shranjevanju izdelka; * pozna vplive na okolje in utemelji pomen varstva okolja. | * upošteva oznake na ovojnini pri uporabi in shranjevanju izdelka; * pri delu se ravna skladno z načeli o varstvu okolja. |

|  |  |
| --- | --- |
| 1. **Poznavanje tehnoloških oblik in sestavin glede na namen uporabe kozmetičnega izdelka in poznavanje predpisov za kozmetične izdelke:** | |
| * pozna tehnološke oblike in sestavine izdelkov, ki se uporabljajo za nego obraza in telesa, za osebno higieno, za manikiro, pedikuro, ličenje in masažo; * spozna kozmetične izdelke za posamezni tip in stanje kože; * opiše teste za preverjanje vpliva kozmetičnih izdelkov na kožo; * seznani se s predpisi, ki veljajo za kozmetične izdelke; * pozna in opiše osnovne postopke kontrole kozmetičnih izdelkov. | * izbere primeren kozmetični izdelek za posamezni tip in stanje kože; * razvija samostojnost in sposobnost hitrega in pravilnega odločanja pri izbiri kozmetičnih izdelkov v praksi in se zaveda posledic nestrokovnega svetovanja; * uporablja teste za preverjanje vpliva kozmetičnih izdelkov na kožo; * upošteva predpise, ki veljajo za kozmetične izdelke; * ugotovi skladnost deklaracije s predpisi. |

# 5. OBVEZNOSTI ŠTUDENTOV IN POSEBNOSTI V IZVEDBI

Število kontaktnih ur: 48 (24 ur predavanj, 12 ur laboratorijskih vaj, 12 ur seminarskih vaj).

Število ur samostojnega dela študenta: 72 (študij literature, reševanje, analiza in vrednotenje rezultatov eksperimentalnega dela; delo z besedilom).